Δήμος Πάφου

Ο Δήμος Πάφου είναι δήμος της επαρχίας Πάφου στην Κύπρο. Αποτελεί ένα από τους τέσσερις δήμους της επαρχίας Πάφου. Είναι ο μητροπολιτικός δήμος και η διοικητική πρωτεύουσα της επαρχίας Πάφου.

 Ο Δήμος Πάφου βρίσκεται στο κέντρο της πόλης της Πάφου. Στα νότια συνορεύει με την Γεροσκήπου, στα ανατολικά με τα Κονιά και την Άρμου, στα βορειοανατολικά με το Μέσα Χωριό και τη Μεσόγη και στα βόρεια με την Έμπα και τη Χλώρακα. Ο Δήμος Πάφου ιδρύθηκε το 1878 όταν ξεκίνησε η Αγγλοκρατία στην Κύπρο. Οι Άγγλοι χώρισαν την Κύπρο σε έξι επαρχίες, κάθε μια από τις οποίες είχαν υποδιοικήσεις ή υποδιαμερίσματα και επέτρεψαν να λειτουργήσει μια μορφή αυτό διοίκησης. Στην Πάφο εκλεγόταν δήμαρχος. Ο πρώτος δήμαρχος που εκλέχτηκε ήταν Τούρκος, ενώ στη συνέχεια εκλέγονταν μόνο Έλληνες, με εξαίρεση την περίοδο 1895-1907, που ήταν Άγγλος. Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Δήμου Πάφου αυξάνεται τις τελευταίες δεκαετίες. Στις αρχές της Τουρκοκρατίας, ο πληθυσμός του δήμου αποτελείτο από Ελληνοκύπριους και Τουρκοκύπριους, με τους Τουρκοκύπριους να πλειοψηφούν. Τις επόμενες δεκαετίες οι Ελληνοκύπριοι ήταν περισσότεροι από τους Τουρκοκύπριους.Την περίοδο των δικοινωτικών διαταραχών (1963-64), η συνοικία του Δήμου Πάφου, Μούτταλλος, αποτέλεσε κέντρο υποδοχής Τουρκοκυπρίων οι οποίοι εγκατέλειψαν τα χωριά τους. Μετά την τουρκική εισβολή του 1974 οι Τουρκοκύπριοι κάτοικοι της Πάφου μετακινήθηκαν στο βόρειο τμήμα της Κύπρου, κυρίως στην περιοχή της Μόρφου. Μερικοί εγκαταστάθηκαν και στην Αμμόχωστο. Σε περιοχές του Δήμου Πάφου εγκαταστάθηκαν Ελληνοκύπριοι πρόσφυγες από το βόρειο τμήμα της Κύπρου.Τις επόμενες δεκαετίες ακολούθησε οικοδομική και τουριστική ανάπτυξη, η οποία οδήγησε πολλούς κατοίκους από χώρες του εξωτερικού να εγκατασταθούν στον Δήμο Πάφου. Ο πίνακας που ακολουθεί παρουσιάζει τον πληθυσμό του Δήμου Πάφου όπως καταγράφηκε στις απογραφές πληθυσμού που έγιναν στην Κύπρο. Ο Δήμος Πάφου, για διοικητικούς σκοπούς, χωρίζεται στις εξής 5 συνοικίες (σε παρένθεση ο πληθυσμός κάθε συνοικίας με βάση την απογραφή του 2011): Άγιος Θεόδωρος (16.450) Άγιος Παύλος (7.089) Αναβαργός (2.433) Κάτω Πάφος (4.057) Μούτταλλος (2.863). Δήμαρχοι Δήμου Πάφου διετέλεσαν κατά σειρά οι: Χασίπ Καπασιακαλλής (1878-1880) Μιχαήλ Χριστοδουλίδης (1880-1887) Δημοτική επιτροπή με πρόεδρο τον Σολομών Μαρκίδη (1887-1891) Σολομών Μαρκίδης (1891-1892) Δημοτική επιτροπή με Άγγλο πρόεδρο (1892-1907) Νεόφυτος Νικολαΐδης (1908-1920) Νικόλας Νικολαΐδης (1920-1943) Χριστόδουλος Γαλατόπουλος (1943-1953) Ιάκωβος Ιακωβίδης (1953-1962) Δημοτική Επιτροπή (1963-1964) Ιωάννης Αγρότης (1964-1986) Ανδρέας Αταλιώτης (1986-1996) Φειδίας Σαρίκας (1997-2006) Σάββας Βέργας (2007-2014) Φαίδωνας Φαίδωνος (2015- ). Ο Δήμος Πάφου είναι αδελφοποιημένος με: Δήμος Λαμίας Δήμος Μυτιλήνης Δήμος Πρέβεζας Δήμος Χανίων Δήμος Καλαμαριάς Δήμος Κέρκυρας Άντσιο (Ιταλία) Δήμο του Μείζονος Αμμάν (Ιορδανίας) Δήμος της Χερτσλιγιά (Ισραήλ). Στον Δήμο Πάφου έδρευαν και εδρεύουν διάφορα αθλητικά σωματεία. Τα σημαντικότερα ποδοσφαιρικά σωματεία ήταν ο ΑΠΟΠ Πάφου και ο Ευαγόρας Πάφου, οι οποίοι στη συνέχεια συνενώθηκαν δημιουργώντας την ΑΕΠ Πάφου, την οποία διαδέχθηκε η Πάφος FC. Οι ομάδες αυτές χρησιμοποιούν ως έδρα το Στάδιο Στέλιος Κυριακίδης (πρώην Παφιακό), το οποίο βρίσκεται εντός των δημοτικών ορίων του Δήμου Πάφου. Σε περασμένες δεκαετίες, ο ΑΠΟΠ και ο Ευαγόρας χρησιμοποιούσαν το Στάδιο ΓΣ Κόροιβος (Ιακώβειο Γυμναστήριο), το οποίο επίσης βρισκόταν εντός των δημοτικών ορίων του Δήμου Πάφου. Σημαντικό αθλητικό σωματείο αποτελεί και ο Παφιακός Όμιλος Αθλοπαιδιών, ο οποίος διαθέτει ομάδες πετοσφαίρισης ανδρών και γυναικών. Η αθλητική έδρα των ομάδων του σωματείου είναι η Κλειστή Αίθουσα Αφροδίτη. Την αίθουσα αυτή χρησιμοποιεί και ο καλαθοσφαιρικός ΑΠΟΠ Πάφου, ο οποίος επίσης εδρεύει στον Δήμο Πάφου.